Diari Oficial de la Generalitat Valenciana


Sumari del DOGV 8196, del 22-12-2017 (2017/11283)

RESOLUCIÓ de 18 de desembre de 2017, de la directora general d'Universitat, Investigació i Ciència, per la qual es concedeixen beques per a la promoció de l'excel·lència acadèmica destinades als qui hagen conclòs, durant el curs 2015-2016, estudis d'educació universitària a les universitats públiques de la Comunitat Valenciana i estudis superiors en centres de titularitat pública adscrits a l'Institut Superior d'Ensenyaments Artístics de la Comunitat Valenciana (ISEACV).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8196

Data del DOGV
:   22-12-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/11596


Data del document
:   18-12-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 18 de desembre de 2017, de la directora general d'Universitat, Investigació i Ciència, per la qual es concedeixen beques per a la promoció de l'excel·lència acadèmica destinades als qui hagen conclòs, durant el curs 2015-2016, estudis d'educació universitària a les universitats públiques de la Comunitat Valenciana i estudis superiors en centres de titularitat pública adscrits a l'Institut Superior d'Ensenyaments Artístics de la Comunitat Valenciana (ISEACV). [2017/11346]  
L'Ordre 24/2017, de 21 de juny, de la Conselleria d'Educació, Investigació, Cultura i Esport, estableix les bases reguladores per a la concessió de les beques per a la promoció de l'excel·lència acadèmica destinades als qui hagen conclòs, durant el curs 2015-2016, estudis d'educació universitària a les universitats públiques de la Comunitat Valenciana i estudis superiors a centres de titularitat pública adscrits a l'Institut Superior d'Ensenyaments Artístics de la Comunitat Valenciana (ISEACV).  
Per Resolució d'11 de juliol de 2017, de la Conselleria d'Educació, Investigació, Cultura i Esport, es convoquen beques per a la promoció de l'excel·lència acadèmica destinades als qui hagen conclòs, durant el curs 2015-2016, estudis d'educació universitària a les universitats públiques de la Comunitat Valenciana i estudis superiors a centres de titularitat pública adscrits a l'Institut Superior d'Ensenyaments Artístics de la Comunitat Valenciana (ISEACV). La comissió de valoració prevista en el resolc desé ha procedit a valorar les propostes presentades per les universitats i per l'ISEACV, i emet amb data 7 de desembre de 2017 un informe en què es concreta el resultat de la valoració efectuada.  
  
Quant a la forma de procedir a l'abonament de l'import de la matrícula de l'alumnat que resulte excel·lent en aquesta resolució, caldrà ajustar-se al que disposa el resolc dotzé punts 4 i 5 de la Resolució d'11 de juliol de 2017:  
 Per a l'alumnat que haja optat per la realització d'un màster o curs de formació en una universitat pública o privada de la Comunitat Valenciana, o en centres de l'ISEACV, l'import de la matrícula serà compensat a la universitat o a l'ISEACV, una vegada que aquestes hagen certificat la formalització de la matrícula per part de les persones beneficiàries, en el curs acadèmic corresponent.  
A l'alumnat que haja satisfet l'import del màster o curs de formació li serà reintegrada la quantia d'aquest a través de la seua universitat o, en el seu cas, de l'ISEACV.  
 Per a l'alumnat que realitze el curs de formació o màster en una institució, nacional o internacional, a excepció de les previstes en l'apartat anterior, l'import de la matrícula s'abonarà directament a l'alumnat.  
  
La Subdirecció General d'Universitat, Investigació i Ciència, com a òrgan instructor del procediment i a la vista de l'informe de l'òrgan col·legiat, eleva la proposta de resolució de concessió a la directora general d'Universitat, Investigació i Ciència per a la seua firma, per la qual cosa, per delegació del conseller d'Educació, Investigació, Cultura i Esport, establit en l'article 10 de l'Ordre 24/2017 i en el resolc onzé de la Resolució d'11 de juliol abans esmentades, resolc:  
  
  
Primer  
Concedir a l'alumnat beneficiari relacionat en l'annex I:  
a) L'exempció de la taxa o, si és el cas, de l'import de matrícula, de conformitat amb el que estableix el resolc dotzé punts 2, 3 i 4, al tractar-se d'alumnat que ha optat per la realització d'un màster o curs de formació a una universitat pública o privada de la Comunitat Valenciana, o a centres de l'ISEACV, en el curs 2016-2017 o en el curs 2017-2018.  
b) Un certificat acreditatiu de la seua excel·lència acadèmica, d'acord amb el que estableix l'article 3 de l'Ordre 24/2017, de 21 de juny.  
  
  
Segon  
Lliurar a cada universitat pública de la Comunitat Valenciana l'import de les taxes per serveis acadèmics universitaris no satisfets per l'alumnat beneficiari de la beca, a l'efecte que procedisquen a la seua compensació, de conformitat amb allò que disposa l'article 11.4 de l'Ordre 24/2017, de 21 de juny, pels imports totals desglossats per universitat següents:  
  
Universitat de València-Estudi General 46.038,36 -  
Universitat Politècnica de València 35.055,63 -  
Universitat d'Alacant 10.766,44 -  
Universitat Jaume I de Castelló 28.415,19 -  
Universitat Miguel Hernández d'Elx 19.002,23 -  
TOTAL 139.277,85 -  
  
En el cas que l'alumnat beneficiari de la beca haja satisfet l'import del màster o curs de formació, les universitats de la Comunitat Valenciana procediran a transferir a aquest la quantia determinada en l'annex I d'aquesta resolució.  
  
Tercer  
Concedir a l'alumnat beneficiari relacionat en l'annex II:  
a) Una beca per al pagament de l'import de matrícula del curs de formació o màster a una institució, nacional o internacional, en el curs 2016-2017 o en el curs 2017-2018, de conformitat amb el que estableix el resolc dotzé, punt 5 de la resolució de convocatòria, i per l'import establit per a cada estudiant en l'annex II esmentat, l'import total del qual ascendeix a 180.989,51 euros.  
b) Un certificat acreditatiu de la seua excel·lència acadèmica, d'acord amb el que estableix l'article 3 de l'Ordre 24/2017, de 21 de juny.  
  
Quart  
Denegar la beca a l'alumnat relacionat en l'annex III d'aquesta resolució, per haver renunciat o per no complir amb algun o alguns dels requisits establits en la convocatòria, d'acord amb l'article 6.4 de l'Ordre 24/2017, de 21 de juny.  
  
Cinqué  
Concedir a l'alumnat relacionat en l'annex III un certificat acreditatiu de la seua excel·lència acadèmica, d'acord amb el que estableix l'article 3 de l'Ordre 24/2017, de 21 de juny.  
  
Sisé  
Aquestes ajudes s'adjudiquen a càrrec de l'aplicació pressupostària 09.24.38.966.49.7, línia de subvenció S1313000, «Beques alumnat ensenyaments universitaris i estudis superiors», del pressupost de la Generalitat per a 2017, dotada amb un import global de 71.803.924,00 euros. D'aquest import es destina un màxim de 500.000,00 euros per a finançar els costos estimats de la convocatòria de beques per a la promoció de l'excel·lència acadèmica.  
L'import de les beques concedides per aquesta resolució ascendeix a 320.267,36 euros.  
  
Seté  
El gaudi de la beca és incompatible amb la percepció de qualsevol altra subvenció, ajuda, ingrés o recurs per a la mateixa finalitat, procedent de qualsevol administració o ens públic o privat, nacionals, de la Unió Europea o d'organismes internacionals.  
  
Huité  
Ordenar la publicació de la relació d'alumnat beneficiari de màster i/o curs de formació així com del diploma acreditatiu de la seua excel·lència acadèmica en el Diari Oficial de la Generalitat Valenciana.  
  
Nové  
La relació d'alumnat beneficiari de màster i/o curs de formació així com del diploma acreditatiu de la seua excel·lència acadèmica es publicarà en la pàgina web de la Conselleria d'Educació, Investigació, Cultura i Esport que s'indica a continuació:  
http://www.ceice.gva.es/web/universidad/ayudas-y-becas  
  
Deu  
Aquesta resolució tindrà efectes des del moment de la seua firma.  
  
Contra aquesta resolució, que posa fi a la via administrativa, es podrà interposar amb caràcter potestatiu recurs de reposició davant del conseller d'Educació, Investigació, Cultura i Esport en el termini d'un mes comptador des de l'endemà de la publicació en el Diari Oficial de la Generalitat Valenciana, de conformitat amb el que preveuen els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació en el Diari Oficial de la Generalitat Valenciana, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.  
  
València, 18 de desembre de 2017.- La directora general d'Universitat, Investigació i Ciència: Josefina Bueno Alonso.